HOVEDBIBLIOTEKET 
FOR KVABBOLOGI 


EN KVABBE-GRIMOIRE - FAKTA ELLER FIKTION? 

af Eva Safari, institutionsleder 


Der har i den senere tid blandt flere kvabbologer verseret rygter om eksistensen af en gammel magisk bog - en Kvab- 
be-Grimoire. Jeg vil i dette papir fremlægge de dokumenter, som befinder sig her på Kvabbovariet, og som muligvis 
kan underbygge disse rygter. 

Jeg vil derefter undersøge, om der ud fra dette materiale er grundlag for at tro på at der eksisterer eller har eksisteret 
en Kvabbe-Grimoire. 

Det første dokument er K.nr. Kbh. B16A45. 

Det er blot 3 ark papir i meget dårlig dårlig stand. Der er ikke angivet fund-dato eller -sted. Dette er typisk for de ældre 
dokumenter i Kvabbovariet, og stammer fra en en tid hvor indsamlingen og opbevaringen foregik mere lemfældigt, og 
hvor Kvabbe-forskning generelt ikke var velset, og derfor foregik i smug. Vi ved derfor ikke hvor gamle disse ark er, 
eller hvor og under hvilke omstændigheder de er blevet fundet. Det mest sandsynlige er, at de er betydeligt ældre end 
1988, hvor Kvabbovariet blev oprettet. 



J 


.* 


å 


rr 


r\ 


n 


r\ 


r\ 


n 


*Å 


n 


A 


O 




1. 

K.nr. Kbh. B16A45 
forsiden af første ark 







2. 

K.nr. Kbh. B16A45 Ib 
bagsiden af første ark 





5. 

K.nr. Kbh. B16A45 3a 
forsiden af tredie ark 











6 . 

K.nr. Kbh. B16A45 3b 
bagsiden af tredie ark 


Som det af illustration 1-6 er de 3 ark i dårlig forfatning. De er tilsyneladende blevet revet over og har derfor oprindeligt 
være større. Arkene måler nu ca. 14,8 cm i bredden og ca. 13,5 cm i højden, men højden har altså sikkert været større. 
Desuden er alle 3 ark brandskadet i øverste højre hjørne. Selve papiret fremstår brunligt og forholdsvist tyndt. 

Studerer man den afrevne kant på de tre ark, virker brudfladerne nogenlunde ens. Det er derfor meget sandsynligt at 
arkene har siddet sammen og er blevet revet over samtidigt. 

Også brand-mærkerne stemmer overens, hvilket igen tyder på at arkene har siddet sammen under branden. 

På alle bagsider er der monteret nogle strimler, der mest af alt ligner malertape. 

På bagsiden af første ark (illustration 2) er det tydeligt, at strimlerne er revet over samme sted som selve arket. Man 
må derfor antage, at strimlerne har siddet på arkene, inden de blev revet i stykker. 

Første ark har 2 lodrette strimler. Andet ark har 1 vandret strimmel og endelig danner 2 strimler et kors på det tredie 
ark. Der er ikke andre elementer på bagsiderne. 

På forsiderne skiller andet ark sig ud, idet der her kun er en trekant i sort streg (illustration 3). 

De 2 andre ark er derimod tætskrevne med samme sorte streg - blæk eller tusch. Tegnene på arkene er klassisk 
Kvab-font. I 1998 foretog Proffesor Ib Børge en transkribering af tegnene på arkene: 

Første ark (illustration 1): 

AABB 

VEBBE BEBAB KE EKKA EBEB VEVBEKKEVE AK VEKAVE EKABA EVEV KAKKABE EVEB KABKAKKE AVEB VA 
VEVEK EVEBEB VEVEV VEBBE EKEBE EBEBEV VEVEVEK KEB KEKVEVEBE EKKEVE EKVE EBE ABA BABEK 
BEKVEVEKEB BEK. 

Tredie ark (illustration 5): 

AAK 

KEKKAKE EKKE EBEK EKE EVAK AK VEBVEKE VEVEV BEVBEBEVA KEK VEVVEBE EKKEBE EBEB VAVKAVEK 
VAVVEB BEK EKEKE BEVVABA KEKAK VEKKEB BEVEV AKAK EBEK KAB ABBAV EKKAV KEKKEB KEKVE.... 


Jeg vil ikke her komme ind på hverken Prof. Børges eller andres fortolkninger af teksten. Her blot konstatere at sproget 
tydeligvis er Kebbev skrevet som før nævnt med kvab-font tegn. 

Som arkene fremstår idag kan det ikke umiddelbart bevises men må anses for ret sandsynligt, at arkene stammer fra 
en bog, eller i det mindste en samling af sammenhørende ark papirer med mere eller mindre samme opbygning og 
muligvis en sammenhængende tekst. 


Det andet dokument er K.nr. Fra. A34A17. 

Det et brev som J. M. C. V. Tour du Quab skrev til sin bror, Henri Tour du Quab, i 1978. På dette tidspunkt var J. M. C. V. 
Tour du Quab på den første franske Kvabbe-ekspedition til København. Ekspeditionen var som bekendt meget velly¬ 
kket og Tour skrev ofte meget begejstrede breve hjem til sin bror, om de kvabbologiske landvindinger ekspeditionen 
gjorde. 

I A34A17 skriver Tour i 1978: 


Henri, min kære bror! 

Hvor jeg dog ville ønske, at du kunne være med her i København, hvor vi gør de vidunderligste opdagelser. Der 
er sket noget fantastisk de sidste dage, som jeg desværre ikke her kan komme nærmere ind på, ud over at det 
drejer sig om nogle af de mennesker, vi har mødt, heriblandt hr. Larsen, som jeg fortalte dig om i sidste brev. 
Deres indsigt er helt utrolig! 

I morges var jeg imidlertid ude for en hændelse, der får mig til at tro, at disse mennesker muligvis prøver at skjule 
en endnu større viden for os. 

Jeg var i morges gået ned til Hr. Larsen for at få min betalling for den seneste sending brændevin, fra Jaques’ 
Chateau (som du ved, er den blevet en stor succes her i byen og den indtjening dette har adstedkommet, har 
gjort det muligt for os at tolænge ekspeditionens varighed). 

Jeg henvendte mig i Hr. Larsens boutique, hvor jeg blev hilst velkommen på vanlig gemytlig manér. 

Vi havde knapt tændt vores piber, da Hr. Larsen blev kaldt bort i et kort ærinde. 

Alene i lokalet faldt min opmærksomhed på en lille bog som lå på en skammel bag disken. Da Hr. Larsen ofte 
fortæller om hans antikvariske arbejde og da det ofte har forbindelse til vores ekspeditions emne, greb jeg ufor¬ 
trødent bogen for at se nærmere på den. Ganske kort derefter kom Hr. Larsen tilbage, og til min store forbløffelse 
sprang han på mig og hev bogen ud af min hånd, alt medens han ud brast i en strøm af eder og forbandelser. 
Dirrende afkrævede han mig et løfte på alt, hvad er mig kært og helligt om a I d r i g at nævne, hvad jeg måtte 
have set og ej heller fortælle om bogens eksistens. 

Han gav mig dernæst mine penge, hvor efter jeg rystet tog min afsked. 

Men, kære bror, jeg har ikke siden kunnet få denne bog ud af mine tanker, og jeg må simpelthen fortælle dig om 
det. 

Bogen målte fem tommer på bredden og var små ti tommer lang. Jeg skønner, at den indeholdt omkring 40 sider. 
Den havde et beskedent omslag af simpelt pap. Der var ingen titel på omslaget. Den var hæftet i ryggen med hvid 
snøre, som var viklet igennem nogle huller i bogens sider. Siderne var af kraftigt, gyldent papir. Siderne var ind¬ 
delt således at en side med illustration efterfulgtes at en side med tekst og så fremdeles. Illustrationerne bestod 
af lyst papir klistret på i geometriske mønstre. Teksten var håndskrevet med sort blæk, og skriften fremstod klar 
og regelmæssig. De sidste omkring ti sider var desuden besmykket af tegninger, som så ud til at skulle beskrive 
indeholdet. Jeg erindrer med sikkerhed kun, at der var et billed af en almindelig fejekost. I det uvisse husker jeg 
svagt et billed af tre menneskeskikkelser. Disse tegninger var udført med samme sorte blæk. Skriften var af en 







for mig ukendt oprindelse, hvilket betød at jeg ikke kunne forstå tekstens mening. 

Der var vis sammenligning med mellemøstlige kileskrifter, men i modsætning til disse bestod skriften kun af gan¬ 
ske få bestanddele/bogstaver. 

Kære bror, du skulle have set denne vidundelige og mystsike sprog. For mig er der længere ingen tvivl om at 
Kvabbe-kulten her i København er større og stærkere end vi har gjort os forestilling om. 

Jeg må slutte nu, da vi skal have et status-møde for ekspeditionen her til aften. Jeg er i tvivl om jeg skal fortælle 
dem om bogen? Henri, du må love mig ikke at fortælle nogen om min oplevelse, for jeg frygter at Hr. Larsen og 
de andre folk mener det alvorligt. 

Jeg håber du har det godt. Hilsener til fruen og de små rollinger. 

Au Revoir 
Din Bror 


I brevet beskriver Tour altså en bog. Jeg vil nu kigge lidt nærmere på Tours beskrivelse af bogen og sammenholde det 
med arkene i K.nr. Kbh. B16A45. 

Tour beskriver bogen som fem tommer bred og små ti tommer lang (dvs. 12,7 x 25,4 cm). Bladene er af kraftigt gyldent 
papir. Da arkene i K.nr. Kbh. B16A45 er revet over, kender vi ikke længden, men bredden på Tours bog er en anelse 
mindre. Arkene i K.nr. Kbh. B16A45 er ikke gyldne med brunlige og ikke kraftige men ret tynde og slatne. 

Tour beskriver tegnene i bogen som en slags kileskrift. Hvis tegnene i bogen havde været Kvab-font, hvorfor skrev 
Tour det ikke? Alt tyder på at den franske ekspedition var stødt på Kvab-font dokumenter. Tour burde altså kunne have 
genkendt tekst Kvab-font. Enten har han ikke turdet sige dette til sin bror, eller også var der simpelthen ikke tale om en 
Kvabbe-bog, men derimod en anden Grimoire uden tilknytning til Kvabbe-kulten. 

Tour selv har efterfølgende været tavs, hvilket jo ifølge brevet skyldes et løfte til den i brevet omtalte Hr. Larsen. 

Tour beskriver desuden at “illustrationerne bestod af lyst papir klistret på i geometriske mønstre” På bagsiden af ark¬ 
ene i K.nr. Kbh. B16A45 er påklæbet noget der ligner strimler af malertape. At kalde det geometriske mønstre er nok 
en overdrivelse, men ligheden med Tours beskrivelse er alligevel påfaldende. 

Sammenfattende kan det siges at K.nr. Kbh. B16A45 muligvis kan være fragmenter fra en Kvabbe-Grimoire. 

Brevet - K.nr. Fra. A34A17 - er en mere tvivlsom kilde. Vi kan ikke vide om Tour skriver sandt eller muligvis, af frygt for 
Hr. Larsen, bevidst udelader vigtig information om, hvad han så hos Hr. Larsen. 

Hverken K.nr. Kbh. B16A45 eller K.nr. Fra. A34A17 kan anses som beviser for eksistensen af en Kvabbe Grimoire. 


Maj 2014 
Eva Safari 





